কানিজ সুবর্ণা

কানিজ সুবর্ণা একজন বাংলাদেশী পপ গায়িকা। তার উল্লেখযোগ্য গানের মধ্যে রয়েছে তুমি নিঃস্ব করে দাও, শা লা লা লা, এইতো আমি তোমার আছি এবং ভালোবাসি যারে। ২০২২ সাল পর্যন্ত তিনি পাঁচটি সঙ্গীত অ্যালবাম প্রকাশ করেছেন।

 কর্মজীবন 
আইয়ুব বাচ্চুর হাত ধরেই সঙ্গীত শিল্পে প্রবেশ করেন সুবর্ণা। ২০০০ সালের শুরুর দিকে বাচ্চুর রচনা ও সুর করা "ভালোবাসা মানে" অ্যালবামের মাধ্যমে তিনি তার সাফল্য অর্জন করেন।

২০০৪ সালে সুবর্ণা কুমার বিশ্বজিৎ ও ফকির আলমগীরের সাথে বেলজিয়াম, অস্ট্রিয়া এবং ইতালি সফরে যান।

২০০৮ সালে সুবর্ণা প্রিন্স মাহমুদ ও হামিন আহমেদের সাথে একুশে টেলিভিশনে প্রচারিত টেলিভিশন রিয়েলিটি ট্যালেন্ট শো নাচে গানে নাম্বার ওয়ানের বিচারক হিসেবে দায়িত্ব পালন করেন।

সুবর্ণা এনটিভিতে "মনে লাগে দোলা" (২০১০) এবং এটিএন বাংলায় "সুরের ভুবন" (২০০৪) এর মতো টেলিভিশন শোতে অভিনয় করেছেন।

২০১৫ সালের ডিসেম্বরে সুবর্ণা সাড়া দাও না শিরোনামের একটি সঙ্গীত ভিডিওতে হাজির হন।

২০২২ সালের মে মাসে জাহিদ হোসেন পরিচালিত "সুবর্ণভূমি" চলচ্চিত্রের মাধ্যমে সুবর্ণা অভিনয়ে আত্মপ্রকাশ করেন। এর আগে তিনি মনের ঘরে বসত করে (২০১০) চলচ্চিত্রে অতিথি চরিত্রে অভিনয় করেছিলেন।

২০২২ সালের জুনে ৭ বছর বিরতির পরে সুবর্ণা "মায়া" গান প্রকাশ করেন। এটি রচনা ও সুর করেছেন তানভীর তারেক।

 ব্যক্তিগত জীবন 
সুবর্ণা ২০০৮ সালের ২২ এপ্রিল সঙ্গীত দল মাইলসের সদস্য হামিন আহমেদকে বিয়ে করেন। তাদের একসাথে দুই ছেলে আয়মান আমির আহমেদ এবং আজমান আরিয়ান আহমেদ, যারা অটিস্টিক। সুবর্ণার বাবা-মা ও ভাইবোন নিউইয়র্কে থাকেন। তার মামা কুদরত ই খোদা চলচ্চিত্র নির্মাতা রেভোল্যুশনস মুভিজ ইন্টারন্যাশনালের মালিক।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী পপ সঙ্গীতশিল্পী
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর বাংলাদেশী গায়িকা
বিষয়শ্রেণী:এইচকার্ডের সাথে নিবন্ধসমূহ